SUA trimit bombardiere invizibile nucleare B-2 pe o mică insulă din Oceanul Indian. De acolo pot lovi ușor în Yemen sau Iran
Într-o mișcare strategică fără precedent, SUA au dislocat cel puțin cinci bombardiere B-2 Spirit, invizibile pe radar pe insula britanică Diego Garcia, situată în Oceanul Indian. Această bază militară, situată la doar câteva ore de zbor de Yemen și Iran, devine pivotul unei potențiale escaladări a tensiunilor din Orientul Mijlociu, la doar zile după atacurile americane asupra rebelilor houthi.